《七日南郊分献天下神祗坛次宾之韵》
明代·程敏政

漏下斋宫夜未分，长林风起散垆薰。百灵受职扶元化，上帝端居隔朵云。

扈跸军容香雾绕，登坛人语半空闻。十牲载俎终三献，想见明明格异芬。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。